**Образац 12**

ЈКП ВОДОВОД ЗЛАТИБОР ЧАЈЕТИНА

Александра Карађорђевића 6а Ч а ј е т и н а

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2016. до 30.09.2016.

Чајетина, 31.10.2016.

**I ОСНОВНИ СТАТУСНИ ПОДАЦИ**

Пословно име: ЈКП ВОДОВОД ЗЛАТИБОР

Седиште: ЧАЈЕТИНА, А.КАРАЂОРЂЕВИЋА 6А

Претежна делатност: сакупљање,пречишћавање и дистрибуција воде /3600/

Матични број: 20302976

ПИБ:105060489

Надлежно министарство:

Делатности јавног предузећа су:

36.00 - сакупљање,пречишћавање и дистрибуција воде (претежна делатност);

Предузеће може обављати и следеће делатности:

37.00 - уклањање отпадних вода,

42.21 - изградња цевовода,

43.22 - постављање водоводних и канализационих цеви,

42.99 - изградња осталих непоменутих грађевина,

43.12 - припрема градилишта,

43.99 - остали непоменути специфични грађевински радови,

45.20 - одржавање и поправка моторних возила,

49.41 - друмски превоз терета,

82.99 - остале услужне активности подршке пословања.

Годишњи програм пословања за 2016. годину усвојен је на седници надзорног одбора 10.12.2015. године - Одлука бр. 3513-2/2015.

Сагласност на годишњи програм пословања за 2016.г. дата је од стране СКУПШТИНЕ ОПШТИНЕ ЧАЈЕТИНА 17.12.2015.године - Решење број 02-108/2015-01.

На измену програма пословања за 2016.г. (одлука надзорног одбора бр. 1771-7/2016 од 03.06.2016.) дата је сагласност СКУПШТИНЕ ОПШТИНЕ ЧАЈЕТИНА 14.06.2016. године- Решење број 02-74/2016-01 .

**II ОБРАЗЛОЖЕЊЕ ПОСЛОВАЊА**

У периоду 01.01.2016. до 30.09.2016. године ово предузеће је обављало своју основну делатност( сакупљање, пречишћавање и дистрибуција воде) у приближно планираним оквирима. Остварење ових прихода је просечно 70% у овом периоду .

Остали планирани приходи делимично су остварени у овом периоду. У преосталом делу године предузеће ће се максимално ангажовати да се и ови приходи остваре, што је могуће, у већем обиму .

1. БИЛАНС УСПЕХА

Пословни приходи у износу од 143.646 хиљада динара обухватају највећим делом приходе од основне делатности 101.580 хиљада динара , а остало су приходи од грађевинских радова,прикључака на месне водоводе , зимског одржавања , услуге обједињене наплате комуналних услуга и други.

Пословни расходи укупно износе 133.778 хиљада динара од чега су трошкови зарада и остали лични расходи 59.827 хиљада динара, амортизација 12.372 хиљада , материјал 24.899 хиљада динара, гориво и енергија 13.685 хиљада динара , производне услуге 12.234 хиљада динара и нематеријални трошкови 10.761 хиљада динара. Остварен је пословни добитак у износу од 9.868 хиљада динара. Такође, у овом периоду остварен је и добитак из финансирања у износу од 1.563 хиљада динара , а узимајући у обзир и остале расходе од 1.224 хиљада динара и остале приходе од 2.918 хиљада динара, укупан добитак 01.01.2016.-30.09.2016. године износи 13.125 хиљада динара.

2. БИЛАНС СТАЊА

Укупна актива и пасива на крају трећег квартала износе 400.402 хиљада динара.

У активи стална имовина износи 276.828 хиљда динара и представља вредност ове имовине након увећања по основу набавке опреме у овом периоду и обрачуна амортизације за девет месеци ове пословне године. Обртна имовима износи 123.574 хиљада динара . Залихе су на већем нивоу од планираних за овај период, набављен је материјал за обављање послова у претстојећем периоду године. Потраживања су такође већа од планираних као и готовина .

У пасиви капитал износи 303.787 хиљада, дугорочна резервисања и обавезе 6.604 хиљада, краткорочне обавезе 79.602 хиљада динара , одложене пореске обавезе10.409 хиљада динара. Дугорочне обавезе су мање од планираних, док су краткорочне обавезе веће од планираних.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 700 хиљада динара , а стање на дан 30.09.2016.г. је 10.193 хиљада динара. У току овог периода остварен је нето одлив у износу од 5.513 хиљада динара, па са готовином на почетку обрачунског периода (15.806) стање готовине 30.09.2016.г. износи 10.193 хиљада динара.

4. ТРОШКОВИ ЗАПОСЛЕНИХ

Трошкови зарада запослених у од 01.01.-30.09.2016. су у планираним оквирима за овај период, (просечно 64% у односу на укупно планиране за целу 2016.годину). Трошкови за привремене и повремене послове већи су у односу на планиране за овај период , а у овом периоду су нужно настали због потребе посла. У односу на укупно планиране за целу 2016.г. ови трошкови иносе 52,25%, до краја пословне године неће прећи планирани износ.

Трошкови за службена путовања су већи у односу на планиране за овај период, а у односу на укупно планиране за 2016.г. остварени су 98,86%.

5. ДИНАМИКА ЗАПОСЛЕНИХ

У овом периоду број запослених на неодређено време смањен је за 4 (са 86 на 82) по основу рационализације броја запослених.

Код запослених на одређено време за 2 радника су истекли уговори о раду, а примљена су 3 нова радника због потребе посла. Такође, због потребе посла ангажована су и 3 радника по уговору о привременим и повременим пословима у трајању од 2 месеца, а од

месеца маја примљена су 3 радника на одређено време због потребе посла. Од месеца августа једном раднику је истекао уговор о раду на одређено време, а 1 радник је због потребе посла ангажован по уговору о привременим и повременим пословима.

6. КРЕТАЊЕ ЦЕНА ПРОИЗВОДА И УСЛУГА

Цене услуга у овом периоду нису мењане, осим допуне ценовника за нову услуге одржавања мреже до водомера за хидрантску мрежу.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције и остали приходи из буџета нису остварени у овом периоду.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде и средства за хуманитарну помоћ.

Трошкови репрезентације у овом периоду су већи од планираних, због тога се морају смањити у наредном кварталу како би остали у планираним оквирима на нивоу целе године.

Трошкови за рекламу и пропаганду реализовани су у овом периоду у оквиру планираног износа као и трошкови за хуманитарну помоћ.

9. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у овом периоду може се видети да је један део опреме набављен, док ће остала бити набављена у наредном периоду.

Закључени су уговори за израду пројекта за постројење за озонизацију воде, за израду постројења за отпадне воде, за спровођење надзора за изградњу постројења за отпадне воде. У току је поступак набавке пумпе Q=50 л/с.

Реализација закључених уговора извршиће се у наредном периоду када ће се ускладити планиране и остварене позиције у билансу стања.

**III ЗАКЉУЧНА РАЗМАТРАЊА И НАПОМЕНЕ**

Из наведених напомена може се закључити да су у овом периоду пословне активности делом остварене у очекиваном обиму. У наредном периоду ове пословне године предузеће мора настојати да сва одступања исправи и уведе у планиране оквире на нивоу целе године.

Датум: 31.10.2016. \_\_\_\_\_\_\_\_\_\_\_\_\_\_\_\_\_\_

Потпис и печат